recursal/SuperWikiNEXT-32B huggingface dataset:
தமிழ் இலக்கணத்தில் **முதுமொழி வஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். "முதுமொழி" என்பது இங்கே குடியின் மூத்தாரைப் புகழ்வதைக் குறித்தது. பகைவர் மீது படை நடத்திச் செல்லும் மன்னனின் குடியின் மூத்தோனைப் புகழ்வதைப் பொருளாகக் கொண்டதால் இத்துறை "முதுமொழி வஞ்சி" எனப் பெயர் பெற்றது. தொல்காப்பியம் இதனை வஞ்சித்திணையில் ஒரு துறையாகக் கூறவில்லை. ஆனால், கிபி ஏழாம் நூற்றாண்டைச் சேர்ந்ததாகக் கருதப்படும் புறப்பொருள் வெண்பாமாலையில் இது கூடுதலாகச் சேர்க்கப்பட்டுள்ளது.

இதனை விளக்க, தொன்மையான மரபினையுடைய, வாளேந்திய குடியின் முன்னோனது சிறப்பு நிலையைக் கூறுவது என்னும் பொருள்படும் பின்வரும் பாடல் புறப்பொருள் வெண்பாமாலையில் வருகிறது.

*தொல்மரபின் வாள்குடியின்*
*முன்னோனது நிலைகிளந்தன்று*

எடுத்துக்காட்டு
---------------

*குளிறு முரசம் குணில்பாயக் கூடார்*
*ஒளிறுவாள் வெள்ளம் உழக்கிக் - களிறுஎறிந்து*
*புண்ணொடு வந்தான் புதல்வற்குப் பூங்கழலோய்*
*தண்ணடை நல்கல் தகும்*
- புறப்பொருள் வெண்பாமாலை 45.

குறிப்பு
--------

1. ↑  இராமசுப்பிரமணியன், வ. த. 2009. பக். 78, 79

உசாத்துணைகள்
------------

* இராமசுப்பிரமணியன், வ. த. புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
* கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.

இவற்றையும் பார்க்கவும்
----------------------

* பொருள் இலக்கணம்
**கோட்டா** *(Kota)* என்பது இந்தியாவின் ஆந்திரப் பிரதேச மாநிலத்தில் உள்ள நெல்லூர் மாவட்டத்தில் இருக்கும் ஒரு கிராமம் ஆகும். கோட்டா மண்டலத்தின் 19 கிராமங்களில் ஒன்றான இக்கிராமம் மண்டலத்தின் தலைமையிடமாகவும் ஓர் அரசியல் மையமாகவும் திகழ்கிறது.

புவியியல் அமைப்பு
-----------------

14.0333° வடக்கு 80.0500° கிழக்கு என்ற அடையாள ஆள்கூறுகளில் கோட்டா கிராமம் பரவியுள்ளது. கூடூரில் இருந்து 30 கிலோமீட்டர் தொலைவில் சென்னை- கொல்கத்தா தேசிய நெடுஞ்சாலை எண் ஐந்திற்கு கிழக்காகவும்,வங்காளவிரிகுடா கடற்கரையிலிருந்து 15 கிலோமீட்டர் தள்ளியும் கோட்டா கிராமம் அமைந்துள்ளது. சிறீயறிகோட்டா விண்கல ஏவு மையம், நெலாப்பட்டு பறவைகள் சரணாலயம் முதலிய சிறப்புவாய்ந்த இடங்கள் இங்கிருந்து 40 கிலோமீட்டர் தொலைவில் அமைந்துள்ளன. மேலும், கடல் மட்டத்தில் இருந்து சராசரியாக 8 மீட்டர்கள் (26அடி) உயரத்தில் இக்கிராமம் அமைந்துள்ளது.

போக்குவரத்து
------------

கோட்டா கிராமம் இந்தியாவின் மற்ற பகுதிகளுடன் சாலை போக்குவரத்தால் நன்கு இணைக்கப்பட்டுள்ளது. அருகில் கூடூர் தொடருந்து நிலையம் இருக்கிறது. சென்னை-விசயவாடா, திருப்பதி-விசயவாடா பாதைகளின் சந்திப்பாக கூடூர் தொடருந்து நிலையம் உள்ளது.

விவசாயம்
--------

நெல், கரும்பு பயிரிடுதல் இக்கிராமத்தின் முதன்மையான விவசாயத் தொழிலாகும். மீன் வளர்ப்பும் இங்கு மேற்கொள்ளப்படுகிறது. நிலத்தடி நீர், தண்ணீர் தொட்டிகள் மூலமாகவே நீர்ப்பாசன வசதி செய்யப்படுகிறது. கோட்டா மண்டலத்தில் உள்ள கோதபாலம் மற்றும் குடாலி கிராமங்கள் விவசாயத்திற்கு மிகுந்த முக்கியத்துவம் கொடுக்கும் கிராமங்களாக இருக்கின்றன.

மேற்கோள்கள்
-----------

1. ↑  Falling Rain Genomics.Kota
**முதுமொழி வெண்பாக்கள்** சிற்றிலக்கிய வகையைச் சேர்ந்தவை. இவ்வகையில் பதினாறு நூல்கள் இதுவரை அடையாளம் காணப்பட்டுள்ளன. பெரும்பாலும் இவை நேரிசை வெண்பாக்களால் ஆனவை. வெண்பாவின் பின் இரு வரிகள் திருக்குறளாக அமைய, முதல் இரு வரிகளில் எடுத்துக்கொண்ட திருக்குறளை விளக்கும் கருத்துகள் அல்லது கதைகள் இடம் பெறும். திருக்குறளைத் தவிர திருவருட்பயன், ஆத்திசூடி நூல்களையும் விளக்கும் முதுமொழி வெண்பாக்கள் கிடைத்துள்ளன. இவ்வகையின் முதல் நூலாகத் தினகர வெண்பாவை அடையாளம் காட்டுகிறார் மு. அருணாசலம். சைவ மடங்கள் இவ்விலக்கிய வகையின் வளர்ச்சிக்குப் பெருந்தொண்டு ஆற்றியுள்ளன. 

1. குளத்தூர் சோமேசர் முதுமொழி வெண்பா
2. சிவ சிவ வெண்பா
3. திருப்புல்லாணி மாலை

போன்றவை குறிப்பிடத்தக்க நூல்களாகும். அண்மையில் சமண சமயத்தைச் சேர்ந்த இவ்வகை நூல்கள் கிடைத்துள்ளன.[]

மேற்கோள்கள்
-----------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 54.
ராம்பூர் மனிஹாரான் சட்டமன்றத் தொகுதி, ராம்பூர் காஸ் சட்டமன்றத் தொகுதி, ராம்பூர் சட்டமன்றத் தொகுதி (இமாச்சலப் பிரதேசம்) ஆகியவற்றுடன் குழப்பிக் கொள்ளாதீர்.

ராம்பூர் சட்டமன்றத் தொகுதி, உத்தரப் பிரதேச சட்டமன்றத்திற்கான 403 தொகுதிகளில் ஒன்று. இது ராம்பூர் மக்களவைத் தொகுதிக்கு உட்பட்டது.

பகுதிகள்
--------

2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் ராம்பூர் மாவட்டத்துக்கு உட்பட்ட கீழ்க்காணும் பகுதிகள் உள்ளன.

* ராம்பூர் வட்டத்துக்கு உட்பட்ட பன்வாரியா கனுங்கோ வட்டம், ராம்பூர் நகராட்சி

(கனுங்கோ வட்டம் என்பது வட்டத்தின் உட்பிரிவு)

சட்டமன்ற உறுப்பினர்
-------------------

* காலம்: 2012 மார்ச்சு முதல்
* உறுப்பினர்: மொகமது ஆசம் கான்
* கட்சி: சமாஜ்வாதி கட்சி

சான்றுகள்
---------

1. 1 2  "மக்களவைத் தொகுதிகளும், சட்டமன்றத் தொகுதிகளும் (எல்லை பங்கீடு, 2008) - [[இந்தியத் தேர்தல் ஆணையம்]]" (PDF). 2010-10-05 அன்று மூலம் (PDF) பரணிடப்பட்டது. 2015-02-07 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2012-11-02 அன்று மூலம் பரணிடப்பட்டது. 2014-10-12 அன்று பார்க்கப்பட்டது.
ஒருவர் இழுத்தல்
பலர் சேர்ந்து இழுத்தல்
**கோட்டான் கோட்டான்** என்பது சிறுவர் விளையாட்டுகளில் ஒன்று. தன்பக்கம் ஆளை இழுத்துக்கொள்வது இந்த விளையாட்டு. இதில் ஒரு வட்டம் வரையப்பட்டிருக்கும். வட்டத்துக்குள் சிலரும் வெளியே ஒருவரும் இருப்பர். 

உரையாட்டுப் பாடல் நிகழும்:

| வெளியே இழுப்பவர் | உள்ளே இருப்பவர்கள் | விளக்கம் |
| --- | --- | --- |
| கோட்டான் கோட்டான் | கோட்டுக்குள்ளே | - |
| எத்தனை பேர் | 10 பேர் | உள்ளே இருப்பவரின் எண்ணிக்கை |
| அவனை அடி, இவனை அடி, | முருகனையும் சேர்த்து அடி | முருகன் வெளியே இருப்பவருக்குக் கை கொடுப்பார். வெளியே இருப்பவர் முருகனை இழுக்கவேண்டும். உள்ளே இருப்பவர் முருகனைக் கோட்டுக்கு வெளியே இழுக்க விடாமல் தன் பக்கம் இழுப்பர் |

கோட்டுக்கு வெளியே வந்துவிட்டால் இழுப்பவருக்குத் துணை புரிய வேண்டும்.  

இழுப்பவர் வட்டத்துக்குள் சென்றுவிட்டால் அவர் ஆட்டத்திலிருந்து ஒதுக்கிவைக்கப்படுவார்.

எல்லாரும் கோட்டுக்கு வெளியே இழுக்கப்பட்டுவிட்டால் மறு ஆட்டம்.

மேலும் பார்க்க
--------------

* தமிழர் விளையாட்டுகள் (அண்மைய காலம்)

கருவிநூல்
---------

* இரா. பாலசுப்பிரமணியம், *தமிழர் நாட்டு விளையாட்டுகள்,* உலகத் தமிழாராய்ச்சி நிறுவன வெளியீடு, 1980
**மீனாட்சி முகர்சி** (Meenakshi Mukherjee, இறப்பு: செப்டம்பர் 16, 2009) ஆங்கில இலக்கிய அறிஞர், புதின ஆசிரியர், பேராசிரியர் என அறியப்படுபவர் ஆவார். 2003 ஆம் ஆண்டு சாகித்திய அகாதமி விருதை இவர் பெற்றார். ஆர்.சி.தட் என்பவர் குறித்து வரலாற்று நூலை எழுதினார். இது தவிர பல புதினங்களும் கட்டுரைகளும் எழுதினார்.

பணிகளும் பதவிகளும்
------------------

பாட்னா, தில்லி, புனே ஆகிய இடங்களில் கல்லூரிப் பேராசிரியராகப் பணி புரிந்து ஆங்கில இலக்கியம் கற்பித்தார். பின்னர் ஐதராபாத் பல்கலைக்கழகத்திலும், பல ஆண்டுகளாக தில்லி சவகர்லால் நேரு பல்கலைக்கழகத்திலும் பேராசிரியராக இருந்தார்.
2001-2004 ஆண்டுகளில் காமன்வெல்த்து இலக்கியம் மொழி ஆய்வுகள் அமைப்பில் தலைவராக இருந்தார். 1993-2005 இல் இந்தியன் சாப்டர் அமைப்பின் தலைவர் ஆனார்.

மீனாட்சி முகர்சி டெக்சாசு பல்கலைக் கழகம், கலிபோர்னியா பல்கலைக்கழகம், கன்பரா பல்கலைக்கழகம் ஆகியவற்றின் வருகைப் பேராசிரியராகவும் இருந்தார்.

இவருடைய கணவரான சுசித் முகர்சி என்பவரும் இலக்கியவாதி ஆவார். சுசித் முகர்சி ஒரியண்டு லாங்க்மன் என்னும் நிறுவனத்தில் பதிப்பாசிரியர் ஆவார். மீனாட்சி முகர்சி 2009 ஆம் ஆண்டு செப்டம்பர் 16 ஆம் நாளில் காலமானார்.

சான்றாவணம்
----------

1. ↑  "Meenakshi Mukherjee, litterateur, passes away". *The Hindu*.. பார்த்த நாள்: 9 May 2014.
வாத நாராயணன் மரத்திற்கு ஆதி நாராயணன், வாதரக்காச்சி, வாதரங்கரச்சி, பெருங்கொன்றை என்ற பெயர்களும் உண்டு. இதன் ஆங்கிலப் பெயர் கிரமீன்பதும் டைகர் பீன் என்பதும் ஆகும். இதன் பழைய பெயர் பாயின்சியானா எலேட்டா ஆகும். இம்மரம் விரைவில் வளரும் தன்மை கொண்ட மர வகைகளுள் ஒன்றாகும். இது கலர் மற்றும் வரட்சியான பகுதிகளில் நன்கு வளரும் தன்மை கொண்டது. கருமண் மற்றும் செம்மண் நிலங்கள் இரண்டிற்கும் ஏற்றதொரு சிறந்த மரமாகும். இதன் விதை மூலம் இனப்பெருக்கம் செய்வதுண்டு. ஆனால் மழைக் காலங்களில் இதன் கிளைகளை வெட்டி ஊண்றி இனப்பெருக்கம் செய்வது சிறந்த முறை. 

பித்த தேகம் உடையவர்களுக்கும் பேதி நோயாளிகளுக்கும் குடல் பலவீனமாகி அடிக்கடி மலம் கழிக்கும் நோயாளிகளுக்கும் நாட்பட்ட பேதி உடையவர்களும் இதனைப் பயன்படுத்தக் கூடாது. ஆதி நாராயணன் மரத்தின் பச்சை வேரை 35 கிராம் எடுத்து அரைத்து தயிரில் கலக்கி கொடுக்க வயிற்றைக் கடுத்து போகும், இரத்த சீத பேதி உடனே நிற்கும். மரப்பட்டை காய்ச்சலைக் குணமாக்கும். 

1. ↑  அறிவியல் களஞ்சியம் - தொகுதி 18 - தமிழ்ப் பல்கலைக் கழக வெளியீடு எண் 344 - மே 2009 - பக்கம் 697.

[[பகுப்பு: திருவள்ளூர் மாவட்ட ஆசிரியர்கள் தொடங்கிய கட்டுரைகள்]]
**வாணியம்பாடி பொன்னியம்மன் கோயில்** தமிழ்நாட்டில் வேலூர் மாவட்டம், வாணியம்பாடி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினாறாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பொன்னியம்மன் சன்னதியும், நவகிரகம் உபசன்னதியும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் கிராம முறைப்படி இரண்டு காலப் பூசைகள் நடக்கின்றன. ஸ்ரீ பொன்னியம்மன் திருவிழா மாதம் முக்கிய திருவிழா நடைபெறுகிறது. நவராத்திரி மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**வயல் துள்ளி** அல்லது **வயல் தாவி** (Pelopidas mathias) என்பது தாவிகள் குடும்பத்தைச் சேர்ந்த ஒரு பட்டாம்பூச்சி ஆகும்.   இவை தென்கிழக்காசியா மற்றும் கிழக்காசியாவில் பிலிப்பீன்சுவரை காணப்படுகின்றன. மேலும் இவை வெப்பமண்டல ஆபிரிக்காவிலும் அரேபியாவிலும் உள்ளன.

இதன் தோற்றுவளரி (லார்வா) நெற்பயிர், கரும்பு போன்ற புல் வகைத் தாவரங்களின் தோகையை அரித்து உண்ணக்கூடியன. அதன் காரணமாகத்தான் தமிழில் 'வயல் துள்ளி' என அழைக்கப்படுகிறன்றன.

விளக்கம்
--------

இவை பொதுவாக பழுப்பு நிறத்திலும், கீழ்ப்புறம் வெளிறியும் காணப்படும். கீழ் இறக்கையின் பின் பக்கத்தில் அரை வட்ட வடிவில் ஏழு அல்லது எட்டு வெள்ளைப் புள்ளிகளால் இந்தத் தாவியை சட்டென்று அடையாளம் காணலாம். மேல் இறக்கையிலும் புள்ளிகள் காணப்படும். இவை பெரும்பாலும் சமவெளிப் பகுதிகளில் தென்படக் கூடியன. அதிவேகமாகப் பறக்கும் இந்தத் தாவிகள் பயிர்கள், புல்வெளிகளில் அதிகம் காணப்படும். இதன் இறக்கையை விரித்தால் அதிகபட்சமே 4 செ.மீ. அகலம்தான் இருக்கும். மேல் இறக்கையையும் கீழ் இறக்கையையும் சற்றே மாறுபட்ட கோணத்தில் மடித்து வைத்து ஓய்வெடுக்கக் கூடியன.

மேற்கோள்கள்
-----------

1. ↑  ஆதி வள்ளியப்பன் (3 மார்ச் 2018). "வயல் துள்ளி". *கட்டுரை*. தி இந்து தமிழ். 3 மார்ச் 2018 அன்று பார்க்கப்பட்டது.
**வயிற்றுப்புற கிளல** என்பது தண்டுவட நரம்புகளின் இரு முதன்மை பிரிவுகளில் முன்புற முதன்மை பிரிவு ஆகும். வயிற்றுப்புற கிளை உடலின் முன்புற மற்றும் பக்கவாட்டுப் பகுதியில் தோல் மற்றும் தசைகளுக்கு மேலும் மேற்கை மற்றும் கால்களுக்கு நரம்புகளை வழங்குகிறது. வயிற்றுப்புற கிளை முதுகுப்புற கிளைகளை விட பெரியதாக உள்ளது.

அமைப்பு
-------

பின்புற மற்றும் வயிற்றுப்புற நரம்பு வேர் இணைந்து உருவான தண்டுவட நரம்புகள் வயிற்றுப்புற கிளை முதுகுப்புற கிளை என இரு முதன்மை பிரிவுகளாக பிரிகிறது. இதில் முன்புற முதன்மை பிரிவான வயிற்றுப்புற கிளை உலலின் முன்புறப் பகுதியில் தோல், தசைகளுக்கு மேலும் மேற்கை மற்றும் கால்களுக்கு நரம்புகளை வழங்குகிறது. எனவே உடலின் முன்புற பகுதியின் உடல உணர்வுகள் மற்றும் உடல இயக்கு விசைகளை கட்டுப்படுத்துகிறது. தண்டுவட நரம்பு மற்றும் அதன் இரு முதன்மை பிரிவுகள் இரண்டும் கலப்பு நரம்புகள் ஆகும்.

  

உடலின் நெஞ்சு பகுதியில் தண்டுவட நரம்புகளின் வயிற்றுப்புற கிளை ஒவ்வொன்றும் அதன் மட்டத்திற்கு மார்புக்கூட்டின் சுவர், தோல் மற்றும் தசைகளுக்கு நரம்புகளை வழங்குகிறது. இந்த நரம்புகள் விலா இடை நரம்புகள் ஏன அழைக்கப்படுகிறது. உடலின் மற்ற பகுதிகளில் தண்டுவட நரம்புகளின் அடுத்தடுத்த முன்புற முதன்மை கிளைகள் ஒன்றுடன் ஒன்று இணைந்து வலைபின்னல்களாக உருவாகி பின் பல கிளைகளாக பிரிந்து உடல் பகுதிக்கு நரம்புகளை வழங்குகிறது. இதனால் ஒரு தண்டுவட நரம்பு பாதிப்பால் உடலில் பலகீனம் ஏற்படாது.

முக்கிய தண்டுவட நரம்பு பின்னல்கள்
---------------------------------

மனித உடலில் உள்ள சில தண்டுவட நரம்பு பின்னல்கள் முறையே கழுத்து, மேற்கை, நாரி மற்றும் திருவெலும்பு தண்டுவட நரம்பு பின்னல் ஆகும். கழுத்து தண்டுவட நரம்பு பின்னல் சி1 முதல் சி4 வரையிலான தண்டுவட நரம்புகளின் வயிற்றுப்புற கிளைகளால் ஆனது. மேற்கை தண்டுவட நரம்பு பின்னல் சி5 முதல் டி1 வரையிலான தண்டுவட நரம்புகளின் வயிற்றுப்புற கிளைகளால் ஆனது. நாரி தண்டுவட நரம்பு பின்னல் எல்1 முதல் எல்4 வரையிலான தண்டுவட நரம்புகளின் வயிற்றுப்புற கிளைகளால் ஆனது. திருவெலும்பு தண்டுவட நரம்பு பின்னல் எல்4 முதல் எஸ்4 வரையிலான தண்டுவட நரம்புகளின் வயிற்றுப்புற கிளைகளால் ஆனது.

மேற்கோள்கள்
-----------

1. ↑  தண்டுவட நரம்பின் முதன்மை பிரிவு
2. ↑  1. **Anatomy, descriptive and surgical: Gray's anatomy**. Gray, Henry. Philadelphia : Courage Books/Running Press, 1974
3. ↑  2. **Clinically Oriented Anatomy**. Moore, Keith L. Philadelphia : Wolters Kluwer Health/Lippincott Williams & Wilkins, 2010 (6th ed)
*தோலியின்* உருவம்.
***தோல் சாகர்*** ( கர்வாலி ; உண்மையில் "மத்தள இசைக்கடல்") என்பது உத்தரகாண்டின் கர்வால் பகுதியின் நாட்டுப்புற இசைக்கருவிகளான தோலும் தமாரமும் இசைப்பதை பற்றிய ஒரு பண்டைய இந்திய ஆய்வுக் கட்டுரையாகும்.  இது முழுவதுமே அச்சிடப்பட்ட வடிவத்தில் இல்லை, ஏனெனில் பெரும்பாலும் இது வாய்வழியாக ( தாள வசனங்கள் மற்றும் குரல் எழுத்துக்கள் மூலம்) அல்லது பாரம்பரிய மத்தளமிசைக்கும் குடும்பங்களுக்குள் அனுபவபூர்வமாக அனுப்பப்பட்டது.  எனவே இது புராண தோற்றம் கொண்டதாக நம்பப்படுகிறது மற்றும் அதன் இருப்பு உள்ளூர் அறிஞர்கள் மற்றும் பயிற்சியாளர்களால் மட்டுமே உறுதிப்படுத்தப்பட்டுள்ளது.  வரலாற்று அறிஞர்களால், அல்லது ஆராய்ச்சியாளர்களால் இன்னமும் உறுதிப்படுத்தப்படவில்லை.

இந்த ஆய்வு கட்டுரையில் சமஸ்கிருதம் அல்லது கர்வாலியில் உள்ள ஸ்லோகங்களும், கிறிஸ்தவ படுத்தப்பட்ட மத விழாக்கள், திருமண விழாக்கள், மத விழாக்கள், ஷாமனிய சடங்குகள், *பாண்டவர் லீலா* போன்ற சடங்கு நாடகங்கள், மரண சடங்குகள் போன்ற நிகழ்வுகளுக்கான குறிப்பிட்ட தாள முறைகளும் அடங்கியுள்ளன. *தோல் சாகரின்* கலைஞர்கள்  பாரம்பரியமாக *அவுஜி*, *பாஜ்கி*, *தாஸ்* அல்லது *தோலி* போன்ற குறிப்பிட்ட இசை சாதிக் குழுக்களைச் சேர்ந்தவர்கள் ஆவார்கள்.  மத்தளமிசைக்கும்  குடும்பங்களில் உள்ள இளைஞர்களிடையே நகர்ப்புற இடம்பெயர்வு, கிராமங்களில் வளர்ந்து வரும் பித்தளை இசைக்குழுக்கள் மற்றும் டிஜேக்கள், அல்லது மத்தளக்காரர்கள் தங்கள் குறிப்பிட்ட "தாழ்ந்த- சாதி "என்று வரலாற்று ரீதியாக பிணைக்கப்பட்ட ஒரு நடைமுறையில் இருந்து தங்களை விலக்கிக் கொள்ள விரும்புவதால், எழுதப்படாத *தோல் சாகர்* பற்றிய பண்டைய அறிவு தொலைந்து போகும் அச்சுறுத்தலை எதிர்கொள்கிறது.  பல பாரம்பரிய மத்தளக்காரர்கள் தங்கள் இசை பயிற்சியை கைவிட்டுள்ளனர் அல்லது பாரம்பரியமான அந்த வேலையிலிருந்து தங்களை தாங்களே வெளியேற்றி கொண்டனர் .

மேற்கோள்கள்
-----------

1. ↑  Alter, Andrew (2003). "Dhol Sagar: Aspects of Drum Knowledge amongst Musicians in Garhwal, North India". *European Bulletin of Himalayan Research* **24**: 63–76.
2. ↑  Alter 2014.
3. ↑  Fiol, Stefan (2015). "Reviewed work: Mountainous Sound Spaces: Listening to History and Music in the Uttarakhand Himalayas, Andrew Alter". *The World of Music* **4** (1): 123–125.
4. ↑  Alter 2014
5. ↑  "Utter, Hans Frederick. Performance and Identity in Jaunsari Puja Drumming. Ohio State University". 2016-08-20 அன்று மூலம் பரணிடப்பட்டது. 2023-02-19 அன்று பார்க்கப்பட்டது.
6. ↑  Service, Tribune News. "Dhol, damaou integral to hill ceremonies". *Tribuneindia News Service*.

நூல் பட்டியல்
-------------

* Alter, Andrew (2014). *Mountainous Sound Spaces: Listening to History and Music in the Uttarakhand Himalayas*.
**தோற்றப்பாட்டியல்** என்பது ஒரு மெய்யியல் இயக்கத்தைக் குறிக்கும். இது எட்மண்ட் குசேர்ல் என்பவர் 20 ஆம் நூற்றாண்டின் தொடக்க ஆண்டுகளில் இதனை உருவாக்கினார். பின்னர், செருமனியில் உள்ள கொட்டிஞென், மியூனிச் ஆகிய பல்கலைக்கழகங்களில், அவரும் அவரைப் பின்பற்றியவர்களும் இதை விரிவாக்கி வளர்த்தனர். இவ்வியக்கம் பின்னர் பிரான்சு, ஐக்கிய அமெரிக்கா ஆகிய நாடுகளுக்கும் பிற இடங்களுக்கும் பரவியது.

  

குசேர்லின் கருத்தாக்கத்தில், தோற்றப்பாட்டியல், முக்கியமாக உணர்வுநிலை அமைப்புக்கள் தொடர்பான முறைப்படியான எண்ண வெளிப்பாடு அதன் பகுப்பாய்வு என்பவற்றுடன் உணர்வுநிலைச் செயற்பாடுகளின்போது தோன்றும் தோற்றப்பாடுகளையும் கருத்தில் கொள்கிறது. தோற்றப்பாட்டியல், அறிவியல் அறிவையும் உள்ளடக்கிய மனித அறிவுக்கு உறுதியான அடிப்படியாக அமையக்கூடும் என்றும், அது மெய்யியலை ஒரு தீவிரமான அறிவியலாக நிலைப்படுத்தும் என்றும் குசேர்ல் நம்பினார். 

  

குசேர்லின் கருத்தாக்கத்தை அடிப்படையாகக்கொண்டு தோற்றப்பாட்டியல், அவரால் மட்டுமன்றி அவரது மாணவர்களான எடித் இசுட்டெயின் (Edith Stein), மார்ட்டின் எய்டெகர் (Martin Heidegger) என்போராலும், மக்சு இசுக்கெலர் (Paul Ricoeur), நிக்கொலாய் கார்ட்மான் (Nicolai Hartmann), மோரிசு மேர்லெயு-பொன்டி (Maurice Merleau-Ponty), யேன்-பவுல் சார்ட்ரே (Jean-Paul Sartre) போன்ற இருப்பியல்வாதிகளாலும், மெய்யியலாளர்களான பவுல் ரிக்கோயர் (Paul Ricoeur), எம்மானுவேல் லெவினாசு (Emmanuel Levinas) சமூகவியலாளர்கள் ஆல்பிரட் சுட்சு (Alfred Schütz), எரிக் வொயெகெலின் (Eric Voegelin) போன்றோராலும் வளர்த்தெடுக்கப்பட்டது.
1628ம் ஆண்டின் திறக்கப்பட்ட கடிதத்தாளில் எழுதப்பட்ட கடிதம். இதில் மடிப்புக்கள், முகவரி, புடைப்புருவ முத்திரை ஆகியவற்றைக் காணலாம். கடிதம் மறு பக்கத்தில் எழுதப்பட்டுள்ளது.
அஞ்சலியலில் **கடிதத்தாள்** என்பது அஞ்சல் நிர்வாகம் ஒன்றினால் வெளியிடப்படுகின்ற ஒரு அஞ்சல் எழுதுபொருள் ஆகும். கடிதம் எழுதக்கூடிய இந்தத்தாளை உரிய முறைப்படி மடித்து ஒட்டி, தேவையானால் அரக்கினால் முத்திரையிட்டுக் கடித உறை பயன்படுத்தாமல் அஞ்சலில் அனுப்ப முடியும். 19ம் நூற்றாண்டின் நடுப்பகுதிக்கு முன் தாள்களில் கடிதங்களை எழுதி தாளின் எழுதப்படாத பின்பக்கம் வெளிப்புறம் வருமாறு மடித்து ஒட்டி வெளிப்பக்கத்தில் முகவரியை எழுதி அனுப்பும் வழக்கம் இருந்தது. அக்காலத்தில் கடிதப் பரிமாற்றங்களுக்குப் பயன்பட்ட இந்த முறையை அடியொற்றியே கடிதத்தாள் முறை உருவானது.

கடிதத்தாள் என்பது, கடித உறைகள் பயன்பாட்டுக்கு வருவதற்கு முன்னர் பயன்பட்ட அஞ்சல்தலையிடப்படாத மடிப்புத்தாள் கடிதங்களையே குறித்தது. 19ம் நூற்றாண்டின் பின்பகுதிக்கு முன்னர் கடித உறைகள் பயன்பாட்டில் இருக்கவில்லை. பலநாடுகளில், கடித உறையையும் கூடுதல் தாளாகக் கருதிக் கட்டணம் அறவிடப்பட்டதால், அவ்வாறு அஞ்சல் அனுப்புவதற்கு கூடுதல் செலவானதே இதற்கான காரணம்.

முன்கட்டணம் செலுத்தப்பட்ட கடிதத்தாள்கள், அஞ்சல்தலை அச்சிடப்பட்டு அல்லது வேறு அடையாளம் இடப்பட்டு அஞ்சல் நிர்வாகங்களால் வெளியிடப்படுவதால் அவை அஞ்சல் எழுதுபொருட்கள் ஆகின்றன. முன்கட்டணம் அறவிடப்படுவதைக் குறிக்கும் அஞ்சல்தலை அச்சிடப்படாத கடிதத்தாள்களைத் தனியார் நிறுவனங்களும் வெளியிடுவது உண்டு. இவ்வாறான கடிதத்தாள்களில் கடிதம் அனுப்பும்போது அஞ்சல்தலை ஒட்ட வேண்டும். பெரும்பாலான நாடுகளின் அஞ்சல் நிர்வாகங்கள் ஏதோவொரு கட்டத்தில் கடிதத்தாள்களை வெளியிட்டுள்ளன. ஆனாலும், இப்போது கடித உறைகளில் கடிதம் அனுப்புவதே விரும்பப்படுவதால், பெரும்பாலானவை இப்போது வான்கடிதத்தாள் தவிர்ந்த கடிதத்தாள்கள் வெளியிடுவதை நிறுத்திவிட்டன.

வரலாறு
------

முதல் அஞ்சல் எழுதுபொருளான ஏகியூ கடிதத்தாள், வெனிசின் அடையாளச் சின்னம் அச்சிடப்பட்டு 1608 ஆம் ஆண்டில் வெளியிடப்பட்டது. 1790ல் லக்சம்பர்க் 25 சதமமீட்டர் கடிதத்தாளை வெளியிட்டது. 1712–1870 காலப்பகுதியில் பிரித்தானியச் செய்திப் பத்திரிகை வெளியீட்டாளர்கள் அரசாங்கம் வழங்கிய தாள்களில் வண்ண முத்திரைகளை அச்சிட்டனர். 1840ல் மல்ரெடி கடிதத்தாள்கள் வெளியிடப்படுவதற்கு இரண்டு ஆண்டுகளுக்கு முன்னர் ஆசுத்திரேலியா கடிதத்தாள்களை வெளியிட்டது. இக்காலத்தில் கடித உறைகள் மிக அரிதாகவே பயன்பட்டன. சிட்னி நகருக்குள் அஞ்சல் சேவைகளுக்கான முன்கட்டணத்துக்குச் சான்றாக மையிடாத புடைப்புருவ முத்திரையிட்ட கடிதத்தாள்களை நியூ சவுத் வேல்சு வெளியிட்டது.

மேற்கோள்கள்
-----------

1. ↑   பரணிடப்பட்டது 2012-05-03 at the வந்தவழி இயந்திரம் Linn's Stamp News: Postal stationery (retrieved 26 September 2006)
2. ↑   Ken Lawrence: *Before the Penny Black Revisited* (retrieved 27 September 2006)
வாண்டெர் வால்சு ஆரங்கள்| தனிமம் | ஆரம் (Å) |
| --- | --- |
| ஐதரசன் | 1.2 (1.09) |
| கரிமம் | 1.7 |
| நைதரசன் | 1.55 |
| ஆக்சிசன் | 1.52 |
| புளோரின் | 1.47 |
| பாசுபரசு | 1.8 |
| கந்தகம் | 1.8 |
| குளோரின் | 1.75 |
| செப்பு | 1.4 |
| Van der Waals radii taken fromBondi's compilation (1964).Values from other sources maydiffer significantly (*see text*) |
|

ஓர் அணுவின் **வாண்டெர்வால்சு ஆரம்**, *r*w, என்பது ஓர் அணுவைச் சுற்றி அவ்வணு கெட்டியான உருண்டை போல் இருந்தால் அதன் ஆரம் என்னவாக இருக்கும் என்பதைக் குறிக்கும் நீளம். இன்னொரு அணு ஓர் அணுவை அணுகும்பொழுது எவ்வளவு தொலைவில் அதன் இருப்பை உணரும் என்பதையும் பொறுத்து கற்பனையாக அந்த அணுவின் ஆரம் கருதப்பெறுகின்றது. வாண்டெர்வால்சு என்பது 1910 ஆம் ஆண்டு இயற்பியல் நோபல் பரிசை வென்ற யோகான்னசு வாண்-டெர்-வால்சு என்பவர் பெயரால் குறிக்கப்பெறுகின்றது. அவர்தான் அணுக்களை வெறும் புள்ளிகளாகக் கருதமுடியாது என்றும் அவற்றின் பருவளவு விளைவுகள் தரவல்லது என தன் வாண்டெர்வால்சு நிலையிருப்புச் சமன்பாட்டின்வழி (van der Waals equation of state) காட்டினார்.

அடிக்குறிப்புகளும் மேற்கோள்களும்
--------------------------------

1. ↑  Rowland RS, Taylor R (1996). "Intermolecular nonbonded contact distances in organic crystal structures: comparison with distances expected from van der Waals radii". *J. Phys. Chem.* **100** (18): 7384–7391. doi:10.1021/jp953141.
2. ↑  Bondi, A. (1964). "Van der Waals Volumes and Radii". *J. Phys. Chem.* **68** (3): 441–51. doi:10.1021/j100785a001. .
**சினியோல்ச்சு** *(Siniolchu)* என்பது இந்திய நாட்டின் சிக்கிம் மாநிலத்தில் உள்ள உயர்ந்த மலைகளில் ஒன்றாகும். இம்மலை 6888 மீட்டர்கள் அல்லது 22,598 அடிகள் ஓங்கி உயர்ந்து குறிப்பாக பார்ப்பதற்கு மிகவும் அழகாகக் காணப்படுகிறது. ஆங்கில நாட்டைச் சேர்ந்த மலையேறும் வல்லுநர் டக்ளசு வில்லியம் பிரெசுபீல்டு இம்மலையைக் குறித்துக் கூறுகையில், மலைகளின் கட்டமைப்பு இலக்கணத்தை வெற்றி கொண்டுள்ள ஒர் அற்புதமான மலை என்றும் உலகத்திலேயே காண்பதற்குக் கிடைத்த மிகவும் எழிலான வெண்பனி மலையென்றும் குறிப்பிட்டுள்ளார். உலகிலேயே உயரத்தில் மூன்றாவதா்வும் மாநிலத்தில் முதலாவதாக்வும் இருக்கும் கஞ்சன்சங்கா மலைக்கு அருகில் இருக்கும் பச்சை ஏரிக்கு அருகாமையில் சினியோல்ச்சு மலை அமைந்துள்ளது. 

1936 ஆம் ஆண்டில் செருமன் மலையேற்ற வீரர்கள் கார்ல் வெயின் மற்றும் ஆடி கோட்நெர் ஆகியோர் உச்சிக்குச் சென்று வெற்றி கண்டனர். பின்னர் சிக்கிமின் எவரெஸ்டு மலையேற்ற வீரர் சோனம் கியாட்சோ வெற்றிகரமாக உச்சியை சென்றடைந்தார்.

மேற்கோள்கள்
-----------

1. ↑  Mason, Kenneth (1955). *Abode of the Snow*. Rupert Hart-Davis. பக். 275–276. பன்னாட்டுத் தரப்புத்தக எண்:978-0-906371-91-6. Reprinted 1987 by Diadem Books
**வாத்திமா** (அல்லது **வாத்திமர்**, **மாத்தியமர்**) என்றழைக்கப்படுவோர் தமிழ்நாட்டில் வாழும் ஐயர் சமூகத்தின் ஒரு பிரிவினர் ஆவர். ஆதிசங்கரரின் அத்வைதத்தைக் கடைப்பிடிக்கும் இவர்கள் ஸ்மார்த்த மரபைச் சேர்ந்த பஞ்ச திராவிடப் பிராமணர் ஆவர்.

புவியியற் பரம்பல்
-----------------

இவர்கள் குறிப்பிட்ட சில இடங்களில் செறிந்து வாழ்வதனால், தனிப்படுத்தப்பட்டும், பிற பண்பாடுகளின் தாக்கங்களுக்கு அதிகம் உட்படாதவர்களாகவும் உள்ளனர். இதனால், ஆங்கில மொழியையும், மேனாட்டுப் பண்பாட்டையும் ஏற்றுக்கொள்ளும் போக்கு இவர்கள் மத்தியில் மிகவும் தாமதமாகவே ஏற்பட்டது.

தொழில்
------

பழைய காலத்தில் இவர்கள் மத்தியில் இருந்த முக்கியமான தொழில் பணம் கடன் கொடுப்பது ஆகும். வாத்திமாப் பெண்களும் தொழில் செய்வது உண்டு. இவர்கள் வேளாண்மை, பாய் பின்னுதல், கடன் கொடுத்தல் ஆகிய தொழில்களில் ஈடுபடுவர். இவர்கள் சமய இலக்கியங்களிலும் அறிவு பெற்றவர்கள்.

பிரிவுகள்
---------

* பதினெட்டு கிராமத்து வாத்திமா
* உடையலுர்
* நன்னிலம்
* ரதமங்கலம்

மேற்கோள்கள்
-----------

1. ↑  *Vathimas* in the list of Brahmin communities
2. ↑  Sruti, Issues 53-64, Pg 338
3. ↑  Paramacharya: life of Sri Chandrasekharendra Saraswathi of Sri Kanchi, Pg 25

வெளி இணைப்புகள்
---------------

* Edgar Thurston, K. Rangachari (1909). "Brahmin". *Castes and Tribes of Southern India Volume I - A and B*. Madras: Government Press. பக். 337-338.
**அருணாசலம் சபாபதி** (*Arunachalam Sabapathy*, 1853 – மே 5, 1924) இலங்கைத் தமிழ் பத்திரிகை ஆசிரியரும், அரசியல்வாதியும், இலங்கை சட்டவாக்கப் பேரவை உறுப்பினரும் ஆவார்.

வாழ்க்கைக் குறிப்பு
-------------------

சபாபதி 1853 இல் யாழ்ப்பாணம், வண்ணார்பண்ணைக்கு அருகே தலையாழி என்ற ஊரில் முருகன் செட்டியார் என அழைக்கப்பட்ட முருகன் அருணாசலம், எஸ். அன்னபிள்ளை ஆகியோருக்குப் பிறந்தார். தந்தை முருகன் 18ம் நூற்றாண்டின் இறுதியில் தமிழ்நாட்டில் இருந்து யாழ்ப்பாணத்தில் குடியேறிய வீரப்பன் செட்டியாரின் வழித்தோன்றல் ஆவார். முருகன் செட்டியார் யாழ்ப்பாண மாவட்டத்தில் அராலியில் இருந்து வண்ணார்பண்ணைக்குக் குடிபுகுந்தார். சபாபதி யாழ்ப்பாணம் மத்திய கல்லூரியில் கல்வி கற்றார்.

சபாபதி, சரவணமுத்து உடையார் என்பவரின் மகள் சின்னம்மா என்பவரைத் திருமணம் புரிந்தார். இவர்களுக்கு இரண்டு ஆண் பிள்ளைகள்.

பணி
---

சபாபதி இலங்கை சட்டவாக்கப் பேரவைக்கு இலங்கைத் தமிழரின் இரண்டாவது பிரதிநிதியாக 1917 சனவரி 9 இல் நியமிக்கப்பட்டார். இவர் யாழ்ப்பாண சபை என அழைக்கப்பட்ட அரசியல் அமைப்பின் நிறுவன செயலரும், அதன் தலைவருமாக இருந்து செயல்பட்டார். தமிழர்களுக்கு கூடிய பிரதிநித்துவம் வழங்க சிங்களத் தலைவர்கள் இணக்கம் தெரிவித்தனர் என பொன்னம்பலம் அருணாசலம் உறுதிமொழி வழங்கியதை அடுத்து சபாபதி அவரது இயக்கத்தினருடன் இலங்கை தேசிய காங்கிரசில் சேர்ந்தார். எனினும், *முதலாவது மென்னிங் சீர்திருத்தங்கள்* தமிழருக்கு எதிர்பார்த்த பிரதிநித்துவத்தை வழங்கவில்லை. இதனால், சபாபதி 1921 இல் புதிதாக ஆரம்பிக்கப்பட்ட தமிழ் மகாசன சபையில் சேர்ந்து, அதன் துணைத் தலைவராகப் பணியாற்றினார்.

சமூகப் பணிகள்
-------------

சபாபதி சைவ பரிபாலன சபையின் நிறுவன உறுப்பினர் ஆவார். அத்துடன் யாழ்ப்பாணம் உள்ளூராட்சி சபையின் உறுப்பினராகவும் இருந்துள்ளார். இவர் யாழ்ப்பாணத்தில் இருந்து வெளிவந்த இந்து சாதனம் பத்திரிகையின் ஆசிரியராக 1891 முதல் 1924 வரை 33 ஆண்டுகள் பணியாற்றியிருந்தார். இவர் யாழ்ப்பாணம் இந்துக் கல்லூரியின் நிறுவனர்களில் ஒருவரும் ஆவார். இக்கல்லூரியின் முகாமையாளராக 1913 முதல் 1924 வரை பணியாற்றினார்.

மறைவு
-----

சபாபதி 1924 மே 5 இல் தலையாழியில் உள்ள தனது வீட்டில் காலமானார்.

மேற்கோள்கள்
-----------

1. 1 2 3 4  "Hon. Mr. A. Sabapathy". Hon. Mr. A. Sabapathy, The Tamil Hero.
2. 1 2 3 4  Sabaratnam, T.. "Chapter 17: The Arunachalam Factor". *Sri Lankan Tamil Struggle*. .
3. 1 2 3 4  "Honourable A. Sabapathy's Achievements". Hon. Mr. A. Sabapathy, The Tamil Hero.
4. 1 2 3  "The Late Mr A. Sabapathy". *The Straits Times*: p. 11. 16 May 1924. .
5. ↑  John H. Martyn, *Notes on Jaffna*, American Ceylon Mission Press, தெல்லிப்பழை, இலங்கை, 1923, (2ம் பதிப்பு: 2003) பக். 108
6. 1 2 3  Arumugam, S. (1997). *Dictionary of Biography of the Tamils of Ceylon*. பக். 168-169. .
7. ↑  "The London Gazette". *The London Gazette*. 6 March 1917. .
8. ↑  A. Jeyaratnam Wilson (2000). *Sri Lankan Tamil Nationalism*. Penguin Books. பக். 59. .

வெளி இணைப்புகள்
---------------

* Hon. Mr. A. Sabapathy, The Tamil Hero
இயந்திரவியலில் முக்கிய இரண்டு உட்பிரிவுகள் உள்ளன.

இயந்திரவியல் உட்பிரிவுகள்
=========================

1.நிலையியல் (statics)
2.இயங்கியல் (dynamics)
2.1.இயக்கவியல் (kinematics)
2.2. இயக்கவிசையியல் (kinetics)

பயன்பாடு சார்ந்த உட்பிரிவுகள்
=============================

மின் உற்பத்தி சார்ந்தவை
-----------------------

1.வெப்பவியல் (thermal engineering)
2.மின் உற்பத்தி பொறியியல் (power plant engineering)
3.அணுக்கரு பொறியியல் (nuclear engineering)
வடிவமைப்பு சார்ந்தவை
--------------------

1.வடிவமைப்பு (design engineering)
2.உற்பத்தி சார்ந்தவை (manufacturing based)
2.1.தயாரிப்புக்கு முன்
2.2.தயாரிப்பு சார்ந்தவை (production based)
2.3.கண்காணிப்பு சார்ந்தவை (inspection based)
2.4.பூட்டல் சார்ந்தவை (assembly based)
2.5.சோதனை சார்ந்தவை (testing based)
மேலும் உட்பிரிவுகளுள்ளன.

வாகனம் சார்ந்தவை
----------------

1.தரையுந்து சார்ந்தவை (automobile based)
2.நீருந்து சார்ந்தவை (marine based)
3.வானுந்து சார்ந்தவை (air craft based)
மேலும் உட்பிரிவுகளுள்ளன.

இயங்கியல் சார்ந்தவை
-------------------

1.திட இயங்கியல் (solid mechanics)
2.வெப்ப இயங்கியல் (thermodynamics)
2.1.வேதி இயங்கியல் (fluid dynamics)
2.2.வளி இயங்கியல் (gas dynamics)
சிறப்புப் பிரிவுகள்
-------------------

1.போருந்து சார்ந்தவை (combat vehicles)
2.ஆயுதம் சார்ந்தவை (weapon division)
ஒருங்கல் பிரிவுகள்
------------------

ஒருங்கல் (convergence of technology)

1.இயந்திரணுவியல் (இயந்திரவியல் + மின்னணுவியல் + கட்டுப்பாட்டியல் + கருவிமயமாக்கல் + கணினியியல்)

(mechatronics = mechanics + electronics + control engineering + instrumentation + computer engineering).

2.கனிணி ஒருங்கல் பிரிவுகள்

2.1.கனிணி ஒருங்கிணை உற்பத்தி (CIM - computer integrated manufacturing)
2.1.1. கனிணிசார் வடிவமைப்பு (CAD - computer aided design)
2.1.2. கனிணிசார் உற்பத்தி (CAM - computer aided manufacturing)
2.1.3. கனிணிசார் பகுத்தாய்வு (CAE - computer aided engineering, eg.ANSYS)
2.1.4. கனிணிசார் ஆய்வு (CAI - computer aided inspection, eg.CMM)
2.1.5. கனிணிசார் பொருத்தல் (CAA - computer aided assembly)
**அமிருதசரசு தொடருந்து விபத்து** என்பது இந்திய மாநிலம், பஞ்சாப்பிலுள்ள, அமிருதசரசு நகருக்கு அருகே இருப்புப் பாதையில் நின்றுகொண்டிருந்த பொதுமக்கள் மீது தொடருந்து மோதி ஏற்பட்ட விபத்தினைக் குறிக்கும். அக்டோபர் 19, 2018 அன்று நடந்த இந்த விபத்தில் 59 பேர் உயிரிழந்தனர், 100 பேர் காயமடைந்தனர்.

விபத்து விவரம்
--------------

அமிருதசரசு நகருக்கு அருகிலுள்ள ஜோடா படாக் என்னுமிடத்தில் மைதானம் ஒன்றில், தசரா பண்டிகையை 300 பேர் கொண்டாடிக் கொண்டிருந்தனர். இராவணனின் உருவ பொம்மை எரிக்கப்படும் நிகழ்வை பொதுமக்களில் ஒரு பிரிவினர் அருகிலுள்ள இருப்புப் பாதையில் நின்று பார்த்துக் கொண்டிருந்தனர். அப்போது இரு தடங்களிலும் தொடருந்துகள் வந்ததில், ஒரு தொடருந்து பொதுமக்கள் கூட்டத்தின்மீது மோதி 59 பேர் உயிரிழந்தனர். இதில் பெண்களும், குழந்தைகளும் அடங்குவர்.

உருவ பொம்மை எரிக்கப்படும்போது பட்டாசுகள் வெடித்ததில், கூட்டத்தின் ஒரு பகுதியினர் இருப்புப் பாதையை நோக்கி ஓடியதாகவும் அப்போது நெரிசல் ஏற்பட்டது என்பதாகவும் அரசுத் தரப்பு தெரிவித்தது. அப்போது அக்கூட்டத்தின்போது தொடருந்து மோதியதாகவும் தெரிவிக்கப்பட்டது.

மேற்கோள்கள்
-----------

1. ↑  "At least 61 killed as train runs over revellers". தி இந்து (ஆங்கிலம்). 20 அக்டோபர் 2018. 20 அக்டோபர் 2018 அன்று பார்க்கப்பட்டது.

வெளியிணைப்புகள்
---------------
வங்காள விரிகுடாவின் கடற்கரையில் தாம்ரலிப்தாவின் அமைவிடம், கிபி 375
**தாம்ரலிப்தா** என்பது பழங்கால ஒடிய அரசின் எல்லைக்குள் இருந்த துறைமுக நகரம் ஆகும். இது தற்காலத்தைய மேற்கு வங்காளத்தின் கிழக்கு மிட்னாப்பூர் மாவட்டத்தின் நிர்வாகத் தலைமையிட நகரமான தம்லக் எனுமிடத்தில் இருந்ததாகவும், தாம்ரலிப்தா என்ற பெயரில் இருந்தே தம்லக் என்ற பெயர் வந்திருக்கக் கூடும் என்றும் ஆய்வாளர்கள் கணிக்கின்றனர். 

இந்த துறைமுக நகரத்தின் வழியாக தெற்காசியாவிலும், தென்கிழக்காசியாவிலும் வாணிபம் நடைபெற்றது.இது ரூப்நாராயணா ஆற்றின் கரையில் அமைந்திருந்து. மகாபாரதத்தில் இந்த இடத்தைப் பற்றிய குறிப்புகள் இருந்ததற்கான சான்றுகள் உள்ளன. இந்த இடத்தில் புத்த விகாரங்கள் இருந்ததாக சீனப் பயணிகளான பாசியான், சுவான்சாங் ஆகியோர் குறிப்பிடுகின்றனர்.

சான்றுகள்
---------

1. ↑  "Purba (East) Medinipur". *கல்கத்தா உயர் நீதிமன்றம்*. 17 அக்டோபர் 2011 அன்று மூலம் பரணிடப்பட்டது. 19 November 2011 அன்று பார்க்கப்பட்டது.
2. ↑  Shankar Chattopadhay, Suhrid (22 February 2013). "Unearthing a culture". *Frontline*.. பார்த்த நாள்: 2 November 2013.
3. ↑  Ports of Ancient Odisha - Odisha Review - Odissa Government

* Manoranjan Bhaumick, *History, Culture and Antiquities of Tamralipta,* Kolkata, Punthi Pustak (2001) ISBN 81-86791-27-2.
* T. N. Ramachandran, "Tamralipti (Tamluk)", *Artibus Asiae,* Vol. 14, No. 3 (1951), pp. 226–239

இணைப்புகள்
----------

* தம்லுக் தொல்பொருள் அருங்காட்சியகம் பரணிடப்பட்டது 2011-10-24 at the வந்தவழி இயந்திரம்
* பங்களாபீடியாவில் தாம்ரலிப்தாவைப் பற்றி பரணிடப்பட்டது 2010-09-06 at the வந்தவழி இயந்திரம்
**அ. சவுந்திரராசன்** இந்திய கம்யூனிஸ்ட் கட்சி (மார்க்சிஸ்ட்)இன் மத்தியகுழு உறுப்பினர். பெரம்பூர் சட்டமன்ற தொகுதி உறுப்பினராவார். 2011 ஆம் ஆண்டு நடைபெற்ற சட்டமன்றத் தேர்தலில் தேர்ந்தெடுக்கப்பட்டார்.

பொதுவுடைமை இயக்கத்தில்
----------------------

அ.சவுந்திரராசன் ஒரு பி.ஏ. பட்டதாரி. சென்னை மாநிலக் கல்லூரியில் படிக்கும் போதே மாணவர் சங்கத்தில் தன்னை ஈடுபடுத்திக் கொண்டார். பின்னர் வி.பி.சிந்தன் போன்ற கம்யூனிஸ்ட் இயக்கத்தலைவர்களின் செயல்பாடுகளால் ஈர்க்கப்பட்டு, மார்க்சிஸ்ட் கம்யூனிஸ்ட் கட்சியில் சேர்ந்து, 1971-ஆம் ஆண்டிலிருந்து முழுநேர ஊழியராக பணியாற்றி வருந்தார்.ஃபாக்ஸ்கான் தொழிற்சாலைப் போராட்டத்தில் சிறையிலடைக்கப்பட்டு நீதிமன்றத்திற்கு கைவிலங்கிட்டு அழைத்துச் செல்லப்பட்டார் .

மேற்கோள்கள்
-----------

1. ↑  "தமிழ்நாடு சட்டப்பேரவை உறுப்பினர்கள் சுயவிபரகுறிப்பு". தமிழக அரசு சுயவிபரகுறிப்பு.
2. ↑  *Leadership*, சிபிஐ(எம்), 13 அக்டோபர் 2011, 13 அக்டோபர் 2013 அன்று பார்க்கப்பட்டது
3. ↑  *TAMIL NADU LEGISLATIVE ASSEMBLY (FOURTEENTH ASSEMBLY)LIST OF MEMBERS* (PDF), Tamil Nadu Legislative Assembly, 2011, 2012-03-20 அன்று மூலம் (PDF) பரணிடப்பட்டது, 14 அக்டோபர் 2013 அன்று பார்க்கப்பட்டது
4. ↑  "அ. சவுந்தரராசன் - பெரம்பூர் தொகுதி". 10 மே 2014 அன்று பார்க்கப்பட்டது.
[*தொடர்பிழந்த இணைப்பு*]
**மலாவி ஏரி** ஆபிரிக்காக் கண்டத்தில் உள்ள மலாவி, மொசாம்பிக், தான்சானியா ஆகிய நாடுகளுக்கு இடையில் அமைந்துள்ளது. இது **நியாசா ஏரி**, **லாகோ நியாசா** ஆகிய பெயர்களாலும் அறியப்படுகின்றது. இந்த ஏரி ஆபிரிக்காக் கண்டத்தில் உள்ள ஏரிகளுள் மூன்றாவது பெரிய ஏரியும், உலகின் ஒன்பதாவது பெரிய ஏரியும் ஆகும். வெப்பவலய நீர்நிலையான இந்த ஏரியே உலகின் வேறெந்த ஏரியைக் காட்டிலும் அதிக மீன் வகைகளைக் கொண்டது ஆகும். புகழ் பெற்ற பயணியும், மிஷனரியும் ஆகிய ஸ்கொட்லாந்தினரான டேவிட் லிவிங்ஸ்டன் என்பவர் இப்பகுதிக்குச் சென்றிருந்ததன் காரணமாக ஆங்கிலம் பேசுபவர்கள் சில சமயங்களில் இதை *லிவிங்ஸ்டன் ஏரி* எனவும் அழைத்தனர்.

புவியியல்
---------

மாலாவி ஏரி, 560 - 579 கிமீ நீளமும், அதிகபட்ச அகலமாக 75 கிலோமீட்டரையும் கொண்டது. இதன் மொத்த மேற்பரப்பு அளவு 29,600 கிமீ² ஆகும். இவ்வேரி, மேற்கு மொசாம்பிக், கிழக்கு மலாவி, தான்சானியாவின் தலைநிலப் பகுதியான தென் தங்கனிக்கா ஆகியவற்றை எல்லைகளாகக் கொண்டுள்ளது. இதனுள் பாயும் பெரிய ஆறி ருகுகு ஆறு ஆகும். சம்பேசி ஆற்றின் துணை நதியான ஷயர் ஆற்றினூடாக நீர் இதிலிருந்து வெளியேறுகிறது.

இவற்றையும் பார்க்கவும்
----------------------

* பரப்பளவு அடிப்படையில் ஏரிகள்

மேற்கோள்கள்
-----------

1. 1 2 3  "Lake Malawi". *World Lakes Database*. International Lake Environment Committee Foundation. 2012-02-05 அன்று மூலம் பரணிடப்பட்டது. 2007-04-02 அன்று பார்க்கப்பட்டது.
**சிலிகா இழைகள்** (Silica fibers) சோடியம் சிலிகேட்டால் (நீர் கண்ணாடி) உருவாக்கப்படுகின்றன. இவை வெப்பத்தைத் தாங்க வல்ல பொருட்களாகவும், (கல்நாருக்கான பதிலியாகப் பயன்படுத்தப்படுதல் உள்ளிட்ட) மற்றும் சிப்பங்களிடுவதற்கும் ஈடுசெய்யும் கருவிகளிலும் பயன்படுகிறது. இவை  ஆல்கலி உலோகங்களல்லாத சேர்மங்களிலிருந்து போதுமான அளவு தனித்திருக்கும் வகையில் தயாரிக்கப்படலாம்.

இதன் தொடர்ச்சியாக சிலிக்கா இழைகள் உற்பத்திக்கு சோடியம் சிலிகேட்டு இழைகள் பயன்படுத்தப்படலாம். இது உருகிய நிலையில் உள்ள SiO2 கொண்ட கலவையிலிருந்து அல்லது கண்ணாடியிழைகளை அமிலத்தால் கரைத்தெடுத்தல் போன்ற முறைகளில் தயாரிக்கப்படுவதை விட சிறப்பானதாகும். ஈர வலைகள், வடிகட்டியின் விளிம்புகள் மற்றும் வலுவூட்டும் பொருட்கள் போன்றவற்றைத் தயாரிக்க சிலிகா இழைகள் பயன்படுகிறது.

சிலிகா இழைகள், உலர் நூற்பு முறையில் சிலிசிக் அமில இழைகள் தயாரிக்கவும் பயன்படுகிறது. இந்த இழைகள் உராய்வினைத் தவிர்க்க பயன்படும் பண்புகளைக் கொண்டிருப்பதால் உராய்வுப் பட்டை (friction-lining) தயாரிக்கப் பயன்படும் பொருட்களில் பயன்படுகின்றன.[1]

மேலும் காண்க
------------

* ஒளியிழை

மேற்கோள்கள்
-----------

1. ↑  Canadian Patent: CA 1142312, Application Number: 343548
Inventors: Hillermeier, Karlheinz (Germany), Seeberger, Ernst (Germany)
Owners: AKZO N.V. (Netherlands)
செவ்வந்தி புராணம் என்பது புராண நூற்றாண்டு எனக் கொள்ளத்தக்க 16 ஆம் நூற்றாண்டில் தோன்றிய நூல். 550 பாடல்களை 14 சருக்கங்களில் கொண்டு விளங்கும் நூல். இது சிராமலை பற்றிய புராணம். இந்த நூலின் பெயர் ஊரின் பெயரால் அமையாமல் ஊருக்குப் பெருமை சேர்த்த செவ்வந்தி என்னும் பூவின் பெயரால் அமந்திருப்பது ஒரு புதுமை.

புராணக் கதை
-----------

சங்க காலத்தில் உறையூர் சிறப்புடைய நகரமாகத் திகழ்ந்த்து. தேவார காலத்தில் உறையூரின் சிறப்பு குன்றி எல்லாச் சிறப்புக்களும் சிராமலையை மையமாகக் கொண்டிருந்தன. உறையூர் மண்மாரியால் அழிந்த பின்னர் இந்த நிலைமை.

உறையூரைச் சூர-ஆதித்த-சோழன் என்பவன் ஆண்டுவந்தான். சூர-ஆதித்த-சோழனுக்கு 49 தலைமுறைக்குப் பின்னர் வந்து நாடாண்டவன் பராந்தகச் சோழன்|பராந்தகன். இந்தப் பராந்தகனும் அரசியும் முனிவரின் நந்தவனத்துச் செவ்வந்தி மலர்களைக் கொண்டுவரச் செய்து சூடிக்கொண்டனர். முனிவர் இது தகாது என அரசனிடம் எடுத்துரைத்தார்.  அரசன் கேட்கவில்லை. முனிவர் சபித்தார். உறையூரில் மண்மாரி பொழிந்து ஊர் அழிந்தது. அரசன் அழிந்தான். 

* கரிகாலன்

கருவுற்றிருந்த அரசி ஆற்று வெள்ளத்தில் அடித்துச் செல்லப்பட்டாள். பின்னர் தப்பிப் பிழைத்தாள். அவளுக்குப் பிறந்த குழந்தையே கரிகாலன். பட்டத்து யானை இவனுக்கு மாலையிட்டு அரசனாக வகை செய்தது. குழந்தையை யானை தூக்கிச் சென்றபோது அரசி தாய் அவனது குதிக்காலில் கரிக்கோடிட்டு அனுப்பி வைத்தாள். அதனால் இவன் பெயர் கரிகாலன் என்பதாயிற்று. 

கருவுற்றிருந்த ஒரு தாய்க்குச் சிராமலைச் சிவபெருமான் பிள்ளைப்பேறு பார்த்ததால் தாயுமானவர் என்னும் பெயர் பெற்றார் என்பது இப்புராணத்தில் கூறப்படும் மற்றொரு கதை.

பாடல் (எடுத்துக்காட்டு)
-----------------------

ஓகையால் திரை முன்னாளில் உழக்கும் மாவினையும் வாட்டும்  

ஏக வெவ் வரையின் எல்லை இடித்திடும் இமையோர் போற்றத்  

தோகைமேல் உலவிம் கந்தன் சுடர் கரத்தி இருக்கும் வெற்றி  

வாகையே சுமக்கும் வேலை வணங்குவது எமக்கு வேலை. 

எந்தையர்க்கு அனுதினம் இரும்பு மாமலை  

சிந்தை நைந்து அமரர்கள் செப்பும் மாமலை  

சுந்தரன் தூதன் முன் சொன்ன மாமலை  

கந்த மா மலர் உறை கஞ்சன் போற்றினான்.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005

அடிக்குறிப்பு
-------------

1. ↑  இச் செய்தி இந்நூலில் 27 செய்யுள்களில் கூறப்பட்டுள்ளது.
2. ↑  பட்டினப்பாலை பாட்டுடைத் தலைவன் கரிகாலன் மாற்றார் வீட்டுக்கு வைத்த தீயில் கால் கருகிப் போனதால் ‘கரிகாலன்’ எனப்பட்டான் என்று பிற்கால அதன் இறுதிவெண்பா குறிப்பிடுகிறது.
3. ↑  பொருள் நோக்கில் சொற்பிரிப்பு செய்யப்பட்டுள்ளது.
4. ↑  முருகனைப் போற்றும் பாடல்
5. ↑  பிரமன் போற்றிய மலையாம்
**தாம்சன் ஆறு** *(Thompson River)* கனடாவின் தென்மேற்கு மாகாணத்திலுள்ள பிரிட்டிசு கொலம்பியாவில் ஓடும் பிரேசர் ஆற்றின் மிகப்பெரிய துணை நதியாகும். இது கனடாவின் பிரிட்டிசு கொலம்பியாவில் தென்-மத்திய பகுதி வழியாகப் பாய்கிறது. தெற்கு தாம்சன் ஆறு, வடக்கு தாம்சன் ஆறு என்ற இரண்டு கிளைகளைக் கொண்டதாக தாம்சன் ஆறு பாய்கிறது. பசிபிக் சால்மன் மற்றும் பசிபிக் நன்னீர் மீன் வகைகள் வாழுமிடமாக தாம்சன் ஆறு உள்ளது. தாம்சன் ஆற்றுப்பகுதியின் புவியியல் வரலாற்றில் பனிப்பாறைகள் பெரிதும் முக்கியத்துவம் பெறுகின்றன. மேலும் பல பெரிய பனிப்பாறை ஏரிகள் கடந்த 12,000 ஆண்டுகளாக நதி பள்ளத்தாக்கை நிரப்பின என்று அறியப்படுகிறது. குறைந்தபட்சம் 8,300 ஆண்டுகளுக்கு முந்தைய நீர்நிலைகளில் மனிதர்கள் வசித்திருப்பதை தொல்பொருள் சான்றுகள் காட்டுகின்றன. பிரேசர் ஆற்றின் ஆய்வுப் பயணி சைமன் பிரேசர் அவரது நண்பரும் கொலம்பியா ஆற்றுப் பள்ளத்தாக்கு ஆய்வாளருமான டேவிட் தாம்சனை சிறப்பிக்க அவரது பெயரை இந்நதிக்கு சூட்டினார். படகுப் பயணமும் மீன்பிடித்தலும் இங்கு பொழுதுபோக்கு விளையாட்டுகளாக உள்ளன. 

இது கனடிய ஆர்க்டிக்குத் தீவுக்கூட்டத்தில் உள்ள பாங்சு தீவின் இடையில் பாய்கிறது, மேலும் இது ஆலாவிக் தேசிய பூங்காவிலிருந்து வடக்கு நோக்கிச் செல்கிறது.

வட அமெரிக்காவின் வடகிழக்கு வடகிழக்கு பகுதியில் பன்முக இனங்கள் வாழும் பகுதியாக வடக்கு பாங்க்ஸ் தீவின் திமோன் ஆற்றுப்பகுதி உள்ளதாக விவரிக்கப்பட்டுள்ளது. தாம்சன் ஆற்றின் கரையோரப்பகுதியில் தேசிய பூங்காவின் ஏறத்தாழ பாதி இங்கு அமைந்துள்ளது.

மேற்கோள்கள்
-----------

1. ↑  "Thompson River". BC Geographical Names Information System.
2. ↑  Thompson River பரணிடப்பட்டது 2005-05-10 at the வந்தவழி இயந்திரம், The Columbia Gazetteer of North America
3. ↑  Thompson River, BritishColumbia.com
4. ↑  Thompson River பரணிடப்பட்டது 2005-05-10 at the வந்தவழி இயந்திரம், The Columbia Gazetteer of North America
நாம்கோ நிறுவனத்தின் தயாரிப்பில் வெளிவந்த பாக் மேன் நிகழ்பட விளையாட்டு மிகவும் புகழ்பெற்று கார்டூன் மற்றும் பாப் இசையாக வெளியிடப்பட்டது குறிப்பிடத்தக்கது. இநிகழ்பட விளையாட்டு உலகிலேயே அதிக அளவில் மறுதாயிரிப்பு செய்யப்பட்ட விளையாட்டுகளுல் ஒன்றாகும்.
**நிகழ்பட ஆட்டம்** அல்லது **நிகழ்பட விளையாட்டு** என்பது கணினி மூலமும் பல நிகழ்பட விளையாட்டுகளிற்காக அமைக்கப்பெற்ற நிகழ்பட ஆட்ட இயந்திரங்கள் ஊடாகவும் விளையாடக் கூடிய விளையாட்டாகும். பெரும்பாலான நிகழ்பட விளையாட்டுகள் கணினியின் உதவியுடன் தயாரிக்கப்படுகின்றன.

வரலாறு
------

உலகின் முதன்முதலான நிகழ்பட விளையாட்டுகள் 1950 மற்றும் 60 களில் **ஆஸிலோஸ்கோப்ஸ்** என்னும் இயந்திரத்தில் இயக்கம் பெற்றது.

தீமைகள்
-------

*நிகழ்பட ஆட்டம்* அதிகமாவதால் குழந்தைகளில் கண் பாதிப்பாவதோடு கல்வித்தரமும் குறைந்து போகிறது. தொடர்ந்து 22 நாட்கள் விளையாடிய ரஷ்யாவைச் செர்ந்த 17 வயது சிறுவன் உயிரிழந்தான்.

இவற்றையும் பார்க்கவும்
----------------------

* எக்ஸ் பாக்ஸ்
* எக்ஸ் பாக்ஸ் 360
* பிளேஸ்டேசன்
* பிளேஸ்டேசன் 2
* அசாசின்சு கிறீடு

மேற்கோள்கள்
-----------

1. ↑  தொடர்ந்து 22 நாளாக வீடியோ கேமில் மூழ்கிய சிறுவன் பலி தி இந்து தமிழ் 08. செப்டம்பர் 2015
**கஞ்சமலை சித்தேசுவரர் ஞானசற்குரு பாலமுருகன் கோயில்** தமிழ்நாட்டில் சேலம் மாவட்டம், கஞ்சமலை என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் எட்டாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் சித்தேஸ்வரர்சுவாமி சன்னதியும், ஞானசற்குரு பாலமுருகன், காளியம்மன் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. சித்திரை மாதம் சந்தனகாப்பு 7 ஆம் நாள் முக்கிய திருவிழாவாக நடைபெறுகிறது. ஆடி மாதம் அமாவாசை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**நிகர் அகமது** (*Nigar Ahmed*) பாக்கித்தான் நாட்டைச் சேர்ந்த ஒரு பெண்கள் உரிமை ஆர்வலர் ஆவார். இவர் பெண்கள் நடவடிக்கை மன்றம் மற்றும் அவுரத் அறக்கட்டளையை நிறுவினார்.      2017 ஆம் ஆண்டு பிப்ரவரி மாதம் 24 ஆம் தேதியன்று தன்னுடைய 72 ஆவது வயதில் இறந்தார்.

ஆரம்ப வாழ்க்கை மற்றும் கல்வி
----------------------------

நிகர் அகமது 1945 ஆம் ஆண்டு லாகூரில் ரியாசுதீன் அகமது மற்றும் அக்தர் ஆகியோருக்கு பிப்ரவரி மாதம் 16 ஆம் தேதியன்று மகளாகப் பிறந்தார். தனது ஆரம்பக் கல்வியை இயேசு மற்றும் மேரி கன்னி மடம் பள்ளியில் பெற்றார். லாகூர் நகரிலுள்ள அரசு கல்லூரியில் பொருளாதாரத்தில் முதுகலைப் பட்டம் பெற்றார். அரசுக் கல்லூரி நாடகக் கழகத்தின் உறுப்பினராகவும் பின்னர் பிரபல பத்திரிகையான இராவியின் ஆசிரியராகவும் இருந்தார். பின்னர் பொதுநலவாய உதவித்தொகையில் கேம்பிரிட்ச்சில் உள்ள நியூ ஆல் கல்லூரிக்குச் சென்றார். அங்கிருந்து திரும்பி வந்த பிறகு, இவர் குவாய்ட்-இ-அசாம் பல்கலைக்கழகத்தில் பொருளாதாரம் கற்பித்தார்.

பெண்ணியம்
---------

1981 ஆம் ஆண்டு கராச்சியில் பெண்கள் செயல் மன்றத்தை உருவாக்கிய உடனேயே, நிகர் அகமது 1982 ஆம் ஆன்டில் இசுலாமாபாத்து மற்றும் லாகூர் அத்தியாயங்களைத் தொடங்கினார் ஏறக்குறைய பதினாறு ஆண்டுகள் இசுலாமாபாத்தில் வாழ்ந்தபோது, பெண்கள் இயக்கத்தில் தொடர்ந்து ஈடுபட்டார். சியா உல் அக்கின் சர்வாதிகார சகாப்தத்தில் மறைந்த செக்லா சியாவுடன் இணைந்து 1986 ஆம் ஆண்டு அவுரத் அறக்கட்டளையை நிறுவினார்.

தனிப்பட்ட வாழ்க்கை
------------------

நிகர் அகமது தாரிக் சித்திக்கி என்ற அரசு ஊழியரை சுவாட் நகரத்தில் மணந்தார். இவர்களுக்கு பிலால் மற்றும் அகமத் என்ற இரு மகன்கள் இருந்தனர்.  இவரது கணவர் மற்றும் இரு மகன்களும் முனைவர் பட்டம் பெற்றவர்களாவர்.

இறப்பு
------

2001 ஆம் ஆண்டு நிகர் அகமதுவுக்கு பார்கின்சன் நோய் இருப்பது கண்டறியப்பட்டது. 2017 ஆம் ஆண்டில், மார்பு நோய்த்தொற்றால் பாதிக்கப்பட்டு இவர் லாகூரில் உள்ள மருத்துவமனையில் அனுமதிக்கப்பட்டார். அங்கு அவர் இறந்தார்.

விருதுகள்
---------

2005 ஆம் ஆண்டில் இவரது பெயர் அமைதிக்கான நோபல் பரிசுக்கு பரிந்துரைக்கப்பட்டது. 

2010 ஆம் ஆண்டில் இவர் மொக்தர்மா பாத்திமா சின்னா வாழ்நாள் சாதனையாளர் விருதைப் பெற்றார்.

மேற்கோள்கள்
-----------

1. ↑  "Tributes paid to Nigar Ahmad – Business Recorder". .
2. ↑  "Women rights activist Nigar Ahmed passes away in Lahore – The Express Tribune". 24 February 2017.
3. ↑  "Rich tribute paid to Nigar". .
4. ↑  "Remembering the struggle for women’s rights". 19 September 2016. .
5. ↑  "Aurat Foundation needs support for women’s empowerment". 11 January 2020. .
6. ↑  "Women rights activist Nigar Ahmed passes away".
7. ↑  "We won’t cry over Nigar Ahmed’s death, says Mahnaz Rahman". 26 March 2017. .
8. ↑  Jalil, Xari (25 February 2017). "Nigar Ahmed passes away".
9. ↑  Web, South Asia Citizens (2019-06-08). "Pakistan: Tributes to Nigar Ahmad". *South Asia Citizens Web* (ஆங்கிலம்). 2019-06-08 அன்று பார்க்கப்பட்டது.
10. ↑  "Women rights activist Nigar Ahmed passes away | SAMAA". *Samaa TV*. .
11. ↑  "29 women named for Nobel Peace Prize" (in en). *DAWN.COM*. 30 June 2005. .
**மங்கோலியர்களின் மூன்றாவது போலந்து படையெடுப்பானது** 1287-88ஆம் ஆண்டுகளில் தலபுகா கான் மற்றும் நோகை கானால் நடத்தப்பட்டது. இப்படையெடுப்பின் முக்கிய நோக்கமானது போலந்தை சூறையாடுவதாகும். அங்கேரிய மற்றும் ருதேனிய விவகாரங்களில் டியூக் கருப்பு இரண்டாம் லெசக் தலையிடுவதை தடுக்கவும் இது நடத்தப்பட்டது. இந்த படையெடுப்பானது போலந்து மற்றும் ருதேனியாவுக்கு இடையிலான சண்டையின் ஒரு பகுதியாகவும் இருந்தது. 1281ஆம் ஆண்டு போலந்துக்காரர்கள் கோசுலிக்கிற்கு அருகில் ஒரு மங்கோலிய படையை தோற்கடித்தனர். மங்கோலியர்கள் முதலாம் லெவ்வுக்கு ஆதரவாக டியூக் லெசெக்கின் பகுதிக்குள் நுழைந்திருந்தனர்.

மரபு
----

நாட்டுப்புறக் கதாபாத்திரமான லஜ்கோனிக் இந்த படையெடுப்பிலிருந்துதான் உருவானதாகப் பொதுவாக நம்பப்படுகிறது. இந்த நாட்டுப்புறக் கதாபாத்திரமானது, கிராகோ நகரத்தின் சின்னமாகக் கருதப்படுகிறது. போலந்துக் காரர்களின் ஒரு குழுவானது திசம்பர் 1287ஆம் ஆண்டு கிராகோ நகரத்தின் சுவர்களுக்கு வெளியே ஒரு மங்கோலிய முகாமைக் கண்டுபிடித்தது. மங்கோலியர்கள் முற்றுகையிட்டுக் கொண்டிருந்த போது போலந்துக் காரர்கள் திடீர்த் தாக்குதல் நடத்தினர். பல மங்கோலியத் தளபதிகள் கொல்லப்பட்டனர். முற்றுகை நடத்திய தளபதியும் இதில் கொல்லப்பட்டார். போலந்து நாட்டுக் குழுவின் தலைவர் மங்கோலியத் தளபதி உடுத்தியிருந்த ஆடையை உடுத்திக்கொண்டு நகருக்குள் நுழைந்தார்.

உசாத்துணை
---------

1. ↑  Krakowski, p. 181
2. ↑  Jackson, p. 202
3. ↑  Abulafia, David (1999). *The New Cambridge Medieval History*. Volume 5. Cambridge University Press. p. 760. ISBN 0-521-36289-X.
4. ↑  Lonely Planet Poland Travel Guide.
**வைபவி சாண்டில்யா** (*Vaibhavi Shandilya*) என்பவர் ஒரு இந்திய திரைப்பட நடிகை ஆவார். இவர் தமிழ், கன்னடம், மராத்தி மொழி படங்களில் பணியாற்றுகிறார். மராத்தி திரைப்படமான *ஜானிவா* (2015) *படத்தில் அறிமுகமான இவர், ஏக் அல்பேலா (2015)*, *சக்க போடு போடு ராஜா (2017),* *இருட்டு அறையில் முரட்டு குத்து (2018), கேப்மாரி (2019)* உள்ளிட்ட படங்களில் நடித்துள்ளார்.

தொழில்
------

நடிகர் மகேஷ் மஞ்ச்ரேகரின் மகன் சத்யா அறிமுகமான படமும், சமூக நீதி குறித்த கதையைக் கொண்டதான *மராத்தி திரைப்படமான ஜானிவா* (2015) திரைப்படத்தில் வைபவி நடிகையாக அறிமுகமானார்.  பகவான் தாதாவின் வாழ்க்கை வரலாற்றான *ஏக் அல்பேலாவில்* வித்யா பாலன் உள்ளிட்ட நடிகர்களிடையே வைபவி நடித்தார், அதில் இவர் ஷாஹீன் என்ற முஸ்லீம் பெண்ணின் பாத்திரத்தை ஏற்றார்.  

2016 ஆம் ஆண்டில், வைபவி எகிப்திய அரபு திரைப்படமான கஹெம் ஃபெ எல் ஹெண்டில் "தக் தின்னா" என்ற பாடலில் நடனக் கலைஞராக தோன்றினார். இதற்கு பிரபல இந்திய நடன நடன இயக்குனர் விஷ்ணு தேவா நடனமமைத்தார். வைபவி சந்தானம் நடித்த *சர்வார் சுந்தரம்* மற்றும் *சக்க போடு போடு ராஜா* ஆகிய இரண்டு தமிழ் திரைப்படங்களில் நடிக்க ஒப்பந்தமானார். பிந்தைய படம் 2017 இல் வெளியிடப்பட்டது. முந்தைய படம் 2018இல் வெளியாக இருந்தது.   வைபவி நடித்த ஒப்பந்தமான மூன்றாவது தமிழ் படமான கௌதம் கார்த்திக்கிற்கு *ஜோடியாக இருட்டு அறையில் முரட்டு குத்து படத்தில்* படத்தில் நடிக்க 2018 இல் ஒப்பந்தமானார்.

திரைப்படவியல்
-------------

விசை| Films that have not yet been released | இதுவரை வெளியிடப்படாத படங்களைக் குறிக்கிறது |

| ஆண்டு | படம் | பாத்திரம் | மொழி | குறிப்புகள் |
| --- | --- | --- | --- | --- |
| 2015 | *ஏக் அல்பேலா* | ஷாஹீன் | மராத்தி |  |
| 2017 | *சக்க போடு போடு ராஜா* | யாழினி | தமிழ் |  |
| 2017 | *ராஜ் விஷ்ணு* | லாவண்யா | கன்னடம் |  |
| 2017 | *நெக்ஸ்ட் நுவ்வே* | ஸ்மிதா | தெலுங்கு |  |
| 2018 | *இருட்டு அறையில் முரட்டு குத்து* | தென்றல் | தமிழ் |  |
| 2019 | *கேப்மாரி* | ஜென்னி | தமிழ் |  |
| 2020 | *சர்வார் சுந்தரம்* | சஞ்சனா | தமிழ் |  |
| 2020 | *ஈசல்* | டி.பி.ஏ. | தமிழ் |  |
| 2020 | *பட்டக்கி* | டி.பி.ஏ. | தமிழ் |  |
| 2020 | *கலிபட்டா 2*dagger | டி.பி.ஏ. | கன்னடம் |  |
|

வலைத் தொடர்
-----------

| ஆண்டு | தலைப்பு | பாத்திரம் | மொழி | அலைவரிசை |
| --- | --- | --- | --- | --- |
| 2019 | *நிஷா* | நிஷா | தமிழ் | ஜீ5 |

குறிப்புகள்
-----------

 

1. ↑
2. ↑
3. ↑  *Janiva Movie Review {1.5/5}: Critic Review of Janiva by Times of India*, 2020-08-04 அன்று பார்க்கப்பட்டது
4. ↑  "Movie review: Ekk Albela". *filmfare.com*. 6 October 2017 அன்று பார்க்கப்பட்டது.
5. ↑  "Vaibhavi Shandilya finds a prominent role in 'Ek Albela'". *ZEE Talkies*. 12 ஏப்ரல் 2021 அன்று மூலம் பரணிடப்பட்டது. 6 October 2017 அன்று பார்க்கப்பட்டது.
6. ↑  "Santhanam next film is again with Vaibhavi Shandilya !". *sify.com*. 20 டிசம்பர் 2016 அன்று மூலம் பரணிடப்பட்டது. 6 October 2017 அன்று பார்க்கப்பட்டது.
7. ↑  "Vaibhavi to debut in Santhanam's next". *The Hindu*. 6 March 2016. 6 October 2017 அன்று பார்க்கப்பட்டது.